# Οθόνη Βοήθειας

Μελετήστε τον πίνακα "Η αρπαγή της Ευρώπης" που είναι ένα από τα πιο γνωστά έργα του Ιταλού ζωγράφου Τιτσιάνο Βετσέλιο, ζωγραφισμένος περίπου το 1560-1562. Βασίζεται στον μύθο της αρχαίας Ελλάδας, όπου ο Δίας, μεταμορφωμένος σε πανέμορφο λευκό ταύρο, απαγάγει την Ευρώπη, μια νεαρή πριγκίπισσα της Φοινίκης. Το έργο εντυπωσιάζει με τα ζωντανά του χρώματα, την έντονη κίνηση και τη συναισθηματική ένταση που αποτυπώνει τη δραματική στιγμή της αρπαγής. Μέσα από αυτόν τον πίνακα, ο Τιτσιάνο καταφέρνει να συνδυάσει τη μυθολογία με την καλλιτεχνική του δεξιοτεχνία, δημιουργώντας μια δυνατή και μαγευτική εικόνα που μαγεύει τον θεατή.

Η Ιζαμπέλα Στιούαρτ Γκάρντνερ, το 1896, αγόρασε έναντι ενός αμύθυτου, για την εποχή, ποσού το έργο "Η αρπαγή της Ευρώπης" για το σπίτι της και μετέπειτα μουσείο στη Βοστώνη. Πρόκειται για ένα από τα σημαντικότερα έργα της Αναγεννησιακής τέχνης που υπάρχει σήμερα στις Η.Π.Α. Δημιουργήθηκε τον 16ο αιώνα και πρόκειται για ένα από τα έξι έργα του κύκλου "Poesie" (ποίηση), τα οποία παρήγγειλε ο Φίλιππος Β΄, μελλοντικός βασιλιάς της Ισπανίας, στον Τιτσιάνο.

# Καρτέλα Συντελεστών